ddrg/super_eurlex huggingface dataset:
Διάταξη του Πρωτοδικείου (τέταρτο τμήμα) της 11ης Ιουλίου 2000. - Anthony Goldstein κατά Επιτροπής των Ευρωπαϊκών Κοινοτήτων. - Προσφυγή ακυρώσεως - Προδήλως απαράδεκτο. - Υπόθεση T-35/00.



Συλλογή της Νομολογίας του Δικαστηρίου 2000 σελίδα II-02917



Περίληψη



Λέξεις κλειδιά

1 Προσφυγή ακυρώσεως - Πράξεις δεκτικές προσφυγής - Έννοια - Πράξεις που παράγουν έννομα αποτελέσματα - Προσφυγή κατ' αποφάσεως επιβεβαιωτικής άλλης αποφάσεως που δεν προσβλήθηκε εμπροθέσμως - ςΕννοια της επιβεβαιωτικής αποφάσεως - Πανομοιότυπη απόφαση που ελήφθη μετά επανεξέταση της καταστάσεως - Απαράδεκτο

(Άρθρο 230 ΕΚ)

2 Διαδικασία - Έξοδα - Έξοδα που προκλήθηκαν χωρίς εύλογη αιτία ή κακοβούλως

(Κανονισμός Διαδικασίας του Πρωτοδικείου, άρθρο 87 § 3, εδ. 2)

Περίληψη

1 Μόνον τα μέτρα που παράγουν δεσμευτικά έννομα αποτελέσματα δυνάμενα να θίξουν τα συμφέροντα του προσφεύγοντος μεταβάλλοντας ιδιαζόντως τη νομική του κατάσταση συνιστούν πράξεις ή αποφάσεις δεκτικές προσφυγής ακυρώσεως κατά την έννοια του άρθρου 230 EK. Κατά συνέπεια, είναι απαράδεκτη προσφυγή ακυρώσεως ασκούμενη κατ' αποφάσεως που είναι απλώς βεβαιωτική προγενέστερης αποφάσεως και δεν προσβλήθηκε εμπρόθεσμα. Μια απόφαση είναι αμιγώς βεβαιωτική εάν δεν περιέχει κανένα νέο στοιχείο σε σχέση με προγενέστερη πράξη και δεν προηγήθηκε της εκδόσεώς της επανεξέταση της καταστάσεως του αποδέκτη της προγενέστερης αυτής πράξεως. (βλ. σκέψη 8)

2 Επιβάλλεται η εφαρμογή του άρθρου 87, παράγραφος 3, δεύτερο εδάφιο, του Κανονισμού Διαδικασίας του Πρωτοδικείου, ώστε να καταδικαστεί ακόμη και ο νικήσας διάδικος στην καταβολή των εξόδων στα οποία αναγκάσθηκε να υποβληθεί ο αντίδικός του, αν κρίνει ότι τα έξοδα αυτά προκλήθηκαν χωρίς εύλογη αιτία ή κακοβούλως. Ως τέτοια πρέπει να θεωρούνται τα έξοδα που προκλήθηκαν από διαδικασία η οποία κινήθηκε χωρίς εύλογη αιτία ή κακοβούλως. (βλ. σκέψη 14)
Διάταξη του προέδρου του δευτέρου τμήματος του Πρωτοδικείου της 2ας Αυγούστου 2000. - Invest Import und Export GmbH και Invest Commerce κατά Επιτροπής των Ευρωπαϊκών Κοινοτήτων. - Διαδικασία ασφαλιστικών μέτρων - Πάγωμα κεφαλαίων και απαγόρευση επενδύσεων στην Ομοσπονδιακή Δημοκρατία της Γιουγκοσλαßίας - Κανονισμός (ΕΚ) 1147/2000 - Fumus boni juris. - Υπόθεση T-189/00 R.



Συλλογή της Νομολογίας του Δικαστηρίου 2000 σελίδα II-02993



Περίληψη



Λέξεις κλειδιά

1 Ασφαλιστικά μέτρα - Αναστολή εκτελέσεως - Προσωρινά μέτρα - Προϋποθέσεις για τη λήψη τους - Fumus boni juris - Σοβαρή και ανεπανόρθωτη ζημία -Σωρευτικός χαρακτήρας

(Άρθρο 242 ΕΚ και 243 ΕΚ· Κανονισμός Διαδικασίας του Πρωτοδικείου, άρθρο 104 § 2)

2 Πράξεις των οργάνων - Αιτιολογία - Υποχρέωση - Έκταση - Κανονισμοί

(Άρθρο 253 ΕΚ)

Περίληψη

1 Κατά το άρθρο 104, παράγραφος 2, του Κανονισμού Διαδικασίας του Πρωτοδικείου, η αίτηση αναστολής εκτελέσεως πρέπει να προσδιορίζει τα περιστατικά από τα οποία προκύπτει το επείγον της υποθέσεως, καθώς και τους πραγματικούς και νομικούς ισχυρισμούς που δικαιολογούν, εκ πρώτης όψεως (fumus boni juris), τη λήψη του προσωρινού μέτρου το οποίο ζητείται. Οι προϋποθέσεις αυτές πρέπει να συντρέχουν σωρευτικά και ως εκ τούτου είναι απορριπτέα η αίτηση αναστολής εκτελέσεως εφόσον ελλείπει μία εξ αυτών. (βλ. σκέψη 32)

2 Μολονότι η αιτιολογία που απαιτεί το άρθρο 253 ΕΚ πρέπει να αφήνει να διαφαίνεται κατά τρόπο σαφή και μη διφορούμενο η συλλογιστική της κοινοτικής αρχής που εξέδωσε την προσβαλλόμενη πράξη, ώστε να επιτρέπει στους ενδιαφερομένους να γνωρίζουν τους λόγους που δικαιολογούν τη λήψη του μέτρου και στον κοινοτικό δικαστή να ασκεί τον έλεγχό του, ωστόσο δεν απαιτείται η αιτιολογία των κανονισμών να εξειδικεύει τα διάφορα πραγματικά ή νομικά δεδομένα, τα οποία αποτελούν αντικείμενο των κανονισμών αυτών, εφόσον τα δεδομένα αυτά περιλαμβάνονται στο πλαίσιο της συνολικής ρύθμισης της οποίας αποτελούν μέρος. (βλ. σκέψη 43
Διάταξη του Προέδρου του Πρωτοδικείου της 15ης Φεßρουαρίου 2000. - Gustav Hölzl, Günter Wiegert, Firma Molkerei Wagenfeld Karl Niemann GmbH & Co. KG, Josef Brüninghoff και Lüdger Nienhaus κατά Επιτροπής των Ευρωπαϊκών Κοινοτήτων. - Αίτηση για τη λήψη ασφαλιστικών μέτρων - Παραδεκτό της κύριας προσφυγής. - Υπόθεση T-1/00 R.



Συλλογή της Νομολογίας του Δικαστηρίου 2000 σελίδα II-00251



Περίληψη



Λέξεις κλειδιά

Ασφαλιστικά μέτρα - Προϋποθέσεις παραδεκτού - Παραδεκτό της κύριας προσφυγής - Δεν ασκεί επιρροή - Όρια

(Άρθρα 242 ΕΚ και 243 ΕΚ· Κανονισμός Διαδικασίας του Πρωτοδικείου, άρθρο 104 § 1)

Περίληψη

$$Το ζήτημα του παραδεκτού της κύριας προσφυγής δεν μπορεί, κατ' αρχήν, να εξετάζεται στο πλαίσιο της διαδικασίας των ασφαλιστικών μέτρων, διότι άλλως προδικάζεται η ουσία της υποθέσεως. Εντούτοις, μπορεί να αποδειχθεί αναγκαία η διαπίστωση της υπάρξεως ορισμένων στοιχείων που καθιστούν δυνατό να συναχθεί εκ πρώτης όψεως το παραδεκτό μιας τέτοιας προσφυγής, αν προβάλλεται ο ισχυρισμός ότι η κύρια προσφυγή στην οποία προστίθεται η αίτηση για τη λήψη ασφαλιστικών μέτρων είναι προδήλως απαράδεκτη.
Διάταξη του Πρωτοδικείου (τρίτο τμήμα) της 28ης Ιουνίου 2000. - Lily Karoline Schuerer κατά Συμßουλίου της Ευρωπαϊκής Ενώσεως. - Σύνταξη λόγω συμπληρώσεως συντάξιμου χρόνου - Διορθωτικός συντελεστής - Προσφυγή ακυρώσεως - Απαράδεκτο. - Υπόθεση T-338/99.



Συλλογή της Νομολογίας του Δικαστηρίου 2000 σελίδα II-02571

σελίδα IA-00131

σελίδα II-00599



Περίληψη



Λέξεις κλειδιά

Διαδικασία - Εισαγωγικό δικόγραφο - Τυπικές προϋποθέσεις - Προσδιορισμός του αντικειμένου της διαφοράς - Συνοπτική έκθεση των προβαλλομένων λόγων

(Οργανισμός ΕΚ του Δικαστηρίου, άρθρα 19, εδ. 1, και 46, εδ. 1· Κανονισμός Διαδικασίας του Πρωτοδικείου, άρθρα 44 § 1, στοιχ. γγ και δδ)

Περίληψη

$$Δυνάμει του άρθρου 19, πρώτο εδάφιο, του Οργανισμού του Δικαστηρίου, που εφαρμόζεται στη διαδικασία ενώπιον του Πρωτοδικείου σύμφωνα με το άρθρο 46, πρώτο εδάφιο, του ιδίου οργανισμού, και του άρθρου 44, παράγραφος 1, στοιχεία γγ και δδ, του Κανονισμού Διαδικασίας του Πρωτοδικείου, το δικόγραφο της προσφυγής πρέπει, μεταξύ άλλων, να περιέχει το αντικείμενο της διαφοράς, τα αιτήματα και συνοπτική έκθεση των επικαλουμένων λόγων. Ανεξαρτήτως ορολογίας, τα στοιχεία αυτά πρέπει να είναι αρκούντως σαφή και ακριβή ώστε να καθίσταται δυνατόν στον καθού να προετοιμάσει την άμυνά του και στο Πρωτοδικείο να αποφανθεί επί της προσφυγής, ενδεχομένως χωρίς άλλα στοιχεία. Για τη διασφάλιση της ασφάλειας δικαίου και της ορθής απονομής της δικαιοσύνης, επιβάλλεται, για το παραδεκτό μιας προσφυγής, τα ουσιώδη πραγματικά περιστατικά και νομικά δεδομένα επί των οποίων αυτή στηρίζεται να προκύπτουν, τουλάχιστον συνοπτικώς, αλλά κατά τρόπο λογικό και κατανοητό, από το κείμενο του δικογράφου.(βλ. σκέψεις 18-19)
Διάταξη του Πρωτοδικείου (τρίτο τμήμα) της 11ης Ιουλίου 2000. - Fédération nationale d'agriculture biologique des régions de France (FNAB), Syndicat européen des transformateurs et distributeurs de produits de l'agriculture biologique (Setrab) και Est Distribution Biogam SARL κατά Συμßουλίου της Ευρωπαϊκής Ενώσεως. - Προσφυγή ακυρώσεως - Κανονισμός (ΕΚ) 1804/1999 του Συμßουλίου - Προσωρινή παρέκκλιση υπέρ υφισταμένων σημάτων - Απαράδεκτο. - Υπόθεση T-268/99.



Συλλογή της Νομολογίας του Δικαστηρίου 2000 σελίδα II-02893



Περίληψη



Λέξεις κλειδιά

Προσφυγή ακυρώσεως - Φυσικά και νομικά πρόσωπα - Πράξεις που τα αφορούν άμεσα και ατομικά - Κανονισμός περί τροποποιήσεως του βιολογικού τρόπου παραγωγής γεωργικών προϋόντων και των σχετικών ενδείξεων στα γεωργικά προϋόντα και στα είδη διατροφής - Προσφυγή ασκηθείσα από ενώσεις επιχειρηματιών και από εταιρία του σχετικού τομέα - Απαράδεκτο

(οΑρθρα 230, εδ. 4, ΕΚ και 249 ΕΚ· κανονισμός 1804/1999 του Συμβουλίου, περί τροποποιήσεως του κανονισμού 2092/91, άρθρο 1 § 7)

Περίληψη

$$Είναι απαράδεκτη η προσφυγή που ασκήθηκε από ενώσεις επιχειρηματιών και από εταιρία του σχετικού τομέα και με την οποία ζητείται η ακύρωση του άρθρου 1, παράγραφος 7, του κανονισμού 1804/1999, για συμπλήρωση, για τα κτηνοτροφικά προϋόντα, του κανονισμού 2092/91 περί του βιολογικού τρόπου παραγωγής γεωργικών προϋόντων και των σχετικών ενδείξεων στα γεωργικά προϋόντα και στα είδη διατροφής.

Συγκεκριμένα, ο κανονισμός 1804/1999 περιέχει κανόνες γενικής ισχύος οι οποίοι εφαρμόζονται στο σύνολο των ενδιαφερομένων επιχειρηματιών. Επομένως, έχει κανονιστικό χαρακτήρα και δεν συνιστά απόφαση υπό την έννοια του άρθρου 249 ΕΚ. Το άρθρο 1, παράγραφος 7, του κανονισμού αυτού, που περιέχει μια προσωρινή παρέκκλιση από την αρχή ότι μόνον τα προϋόντα που παράγονται σύμφωνα με τους κανόνες του κανονισμού 2092/91 μπορούν να φέρουν ενδείξεις αναφερόμενες σε βιολογικό τρόπο παραγωγής, εφαρμόζεται σε αντικειμενικά καθοριζόμενες καταστάσεις και συνεπάγεται έννομα αποτελέσματα έναντι μιας κατηγορίας κατόχων σημάτων που προσδιορίζεται κατά τρόπο γενικό και αφηρημένο. Η επίμαχη προσωρινή παρέκκλιση πρέπει συνεπώς να θεωρηθεί ότι αποτελεί αναπόσπαστο μέρος του συνόλου των διατάξεων που την περιέχουν και ότι μετέχει του γενικού χαρακτήρα των διατάξεων αυτών.

Περαιτέρω, δεν μπορεί να θεωρηθεί ότι η προσβαλλόμενη διάταξη αφορά ατομικά τους προσφεύγοντες, δεδομένου ότι δεν θίγονται από την εν λόγω γενικής ισχύος διάταξη λόγω ορισμένων ιδιαίτερων ιδιοτήτων ή μιας πραγματικής καταστάσεως, που τους χαρακτηρίζει σε σχέση με κάθε άλλο πρόσωπο. (βλ. σκέψεις 34-35, 37-38, 45)
Διάταξη του Πρωτοδικείου (πρώτο τμήμα) της 22ης Μαΐου 2000. - Associazione delle cantine sociali venete κατά Ευρωπαίου Διαμεσολαβητή και Ευρωπαϊκό Κοινοβούλιο. - Προσφυγή κατά παραλείψεως - Ευρωπαίος διαμεσολαβητής - Απαράδεκτο. - Υπόθεση T-103/99.



Συλλογή της Νομολογίας του Δικαστηρίου 2000 σελίδα II-04165



Περίληψη



Λέξεις κλειδιά

1 Προσφυγή κατά παραλείψεως - Άρση της παραλείψεως μετά την άσκηση της προσφυγής - Η προσφυγή καθίσταται άνευ αντικειμένου - Κατάργηση της δίκης

[Συνθήκη ΕΚ, άρθρο 175 (νυν άρθρο 232 ΕΚ)]

2 Προσφυγή κατά παραλείψεως - Κοινοτικό όργανο - Ευρωπαίος Διαμεσολαβητής - Εξαιρείται - Προσφυγή που έχει ως αντικείμενο παράλειψη του Διαμεσολαβητή - Απαράδεκτη

[Συνθήκη ΕΚ, άρθρα 4, 4 Α, 4 Β και 175, εδ. 3 (νυν άρθρα 7 ΕΚ, 8 ΕΚ, 9 ΕΚ και 232, εδ. 3, ΕΚ)· απόφαση του Ευρωπαϋκού Κοινοβουλίου 94/262, άρθρο 11 § 4]

3 Προσφυγή κατά παραλείψεως - Φυσικά ή νομικά πρόσωπα - Παραλείψεις δεκτικές προσφυγής - Παράλειψη του Ευρωπαίου Διαμεσολαβητή να συντάξει προς ενημέρωση του Κοινοβουλίου έκθεση διαπιστώνουσα μία περίπτωση κακής διοικήσεως στο πλαίσιο της δράσεως της Επιτροπής - Απαράδεκτη

[Συνθήκη ΕΚ, άρθρο 138 Ε και 175 (νυν άρθρα 195 ΕΚ και 292 ΕΚ)]

Περίληψη

1 Εφόσον, στο πλαίσιο προσφυγής κατά παραλείψεως, η πράξη, η παράλειψη της οποίας αποτελεί το αντικείμενο της διαφοράς, εκδόθηκε μετά την άσκηση της προσφυγής, αλλά πριν από την έκδοση αποφάσεως, η προσφυγή καθίσταται άνευ αντικειμένου, οπότε παρέλκει πλέον η έκδοση αποφάσεως.

(βλ. σκέψη 41)

2 Τόσο από τα άρθρα 4, 4 Α και 4 Β της Συνθήκης (νυν άρθρα 7 ΕΚ, 8 ΕΚ και 9 ΕΚ) όσο και από το άρθρο 11, παράγραφος 4, της αποφάσεως 94/262, σχετικά με το καθεστώς και τους γενικούς όρους ασκήσεως των καθηκόντων του Διαμεσολαβητή, το οποίο ως προς τα ζητήματα που αφορούν το προσωπικό του εξομοιώνει τον Διαμεσολαβητή με τα θεσμικά όργανα κατά την έννοια του άρθρου 1 του Κανονισμού Υπηρεσιακής Καταστάσεως των υπαλλήλων των Ευρωπαϋκών Κοινοτήτων, προκύπτει ότι ο Ευρωπαίος Διαμεσολαβητής δεν αποτελεί κοινοτικό όργανο κατά την έννοια του άρθρου 175 της Συνθήκης (νυν άρθρου 232 ΕΚ) και επομένως η προσφυγή κατά παραλείψεως, στο μέτρο που βάλλει κατά παραλείψεως του Διαμεσολαβητή, πρέπει να κηρυχθεί απαράδεκτη.

(βλ. σκέψεις 44-46)

3 Προσφυγή που ασκεί φυσικό ή νομικό πρόσωπο βάσει του άρθρου 175 της Συνθήκης (νυν άρθρου 232 ΕΚ) απορρίπτεται ως απαράδεκτη εφόσον η μόνη πράξη που θα μπορούσε να ικανοποιήσει το αίτημά της θα ήταν, σύμφωνα με το άρθρο 138 Ε της Συνθήκης (νυν άρθρο 195 ΕΚ), η σύνταξη από τον Ευρωπαίο Διαμεσολαβητή εκθέσεως προς ενημέρωση του Κοινοβουλίου διαπιστώνουσας μία περίπτωση κακής διοικήσεως στο πλαίσιο της δράσεως της Επιτροπής, η δε έκθεση αυτή δεν μπορεί να χαρακτηρισθεί ούτε λόγω της μορφής της ούτε λόγω της φύσεώς της ως πράξη υποκείμενη σε προσφυγή ακυρώσεως.

(βλ. σκέψη 51)
Διάταξη του προέδρου του δευτέρου τμήματος του Πρωτοδικείου της 16ης Ιουλίου 1999. - Hortiplant SAT κατά Επιτροπής των Ευρωπαϊκών Κοινοτήτων. - Διαδικασία ασφαλιστικών μέτρων - Επείγων χαρακτήρας. - Υπόθεση T-143/99 R.



Συλλογή της Νομολογίας του Δικαστηρίου 1999 σελίδα II-02451



Περίληψη



Λέξεις κλειδιά

Ασφαλιστικά μέτρα - Αναστολή εκτελέσεως - Προσωρινά μέτρα - Προϋποθέσεις χορηγήσεως - Επείγων χαρακτήρας - Σοβαρή και ανεπανόρθωτη ζημία δυνάμενη να επέλθει αμέσως - Έννοια - Βάρος αποδείξεως

[Συνθήκη ΕΚ, άρθρα 185 και 186 (νυν άρθρα 242 ΕΚ και 243 ΕΚ)· Κανονισμός Διαδικασίας του Πρωτοδικείου, άρθρο 104 § 2]

Περίληψη

$$Ο επείγων χαρακτήρας μιας αιτήσεως ασφαλιστικών μέτρων πρέπει να εκτιμάται εν σχέσει προς την ανάγκη λήψεως προσωρινής αποφάσεως ώστε να αποφευχθεί η πρόκληση σοβαρής και ανεπανόρθωτης ζημίας στον διάδικο ο οποίος ζητεί τη λήψη του προσωρινού μέτρου.

Απόκειται στον διάδικο αυτόν να προσκομίσει την απόδειξη ότι δεν θα μπορούσε να αναμείνει την έκβαση της κύριας δίκης χωρίς να υποστεί ζημία τέτοιας φύσεως. Για να μπορέσει να εκτιμήσει αν η ζημία την οποία προβάλλει ο αιτών έχει σοβαρό και ανεπανόρθωτο χαρακτήρα και δικαιολογεί, συνεπώς, την κατ' εξαίρεση αναστολή εκτελέσεως μιας αποφάσεως, ο δικάζων κατά τη διαδικασία των ασφαλιστικών μέτρων δικαστής πρέπει να διαθέτει συγκεκριμένες ενδείξεις επιτρέπουσες να εκτιμήσει τις ακριβείς συνέπειες που πιθανώς να προέκυπταν από την έλλειψη των ζητουμένων μέτρων. Δεν είναι πάντως αναγκαίο η αμεσότητα της προβαλλόμενης ζημίας να αποδεικνύεται με απόλυτη βεβαιότητα· αρκεί, ιδιαίτερα όταν η επέλευση της ζημίας εξαρτάται από τη συνδρομή ενός συνόλου παραγόντων, να μπορεί να προβλεφθεί με επαρκή βαθμό πιθανολογήσεως.
Διάταξη του Προέδρου του Πρωτοδικείου της 20ης Ιουλίου 1999. - Ventouris Group Enterprises SA κατά Επιτροπής των Ευρωπαϊκών Κοινοτήτων. - Ανταγωνισμός - Καταßολή του προστίμου - Τραπεζική εγγύηση - Διαδικασία ασφαλιστικών μέτρων - Αναστολή εκτελέσεως. - Υπόθεση T-59/99 R.



Συλλογή της Νομολογίας του Δικαστηρίου 1999 σελίδα II-02519



Λέξεις κλειδιά

1 Ασφαλιστικά μέτρα - Αναστολή εκτελέσεως - Προσωρινά μέτρα - Προϋποθέσεις χορηγήσεως - Fumus boni juris - Επείγων χαρακτήρας - Σωρευτικώς εφαρμοζόμενες προϋποθέσεις

[Συνθήκη ΕΚ, άρθρα 185 και 186 (νυν άρθρα 242 ΕΚ και 243 ΕΚ)· Κανονισμός Διαδικασίας του Πρωτοδικείου, άρθρο 104 § 2]

2 Ασφαλιστικά μέτρα - Αναστολή εκτελέσεως - Αναστολή εκτελέσεως της υποχρεώσεως συστάσεως τραπεζικής εγγυήσεως ως προϋποθέσεως της μη άμεσης εισπράξεως προστίμου - Προϋποθέσεις χορηγήσεως - Εξαιρετικές περιστάσεις

[Συνθήκη ΕΚ, άρθρα 185 και 186 (νυν άρθρα 242 ΕΚ και 243 ΕΚ)· Κανονισμός Διαδικασίας του Πρωτοδικείου, άρθρο 104 § 2]
Διάταξη του Προέδρου του Πρωτοδικείου της 9ης Αυγούστου 1999. - Sociedade Agrícola dos Arinhos Ldª κατά Επιτροπής των Ευρωπαϊκών Κοινοτήτων. - Διαδικασία ασφαλιστικών μέτρων - Επείγον - Δεν υφίσταται. - Υπόθεση T-38/99 R.



Συλλογή της Νομολογίας του Δικαστηρίου 1999 σελίδα II-02567



Περίληψη



Λέξεις κλειδιά

Ασφαλιστικά μέτρα - Αναστολή εκτελέσεως - Προϋποθέσεις χορηγήσεως - Σοβαρή και ανεπανόρθωτη ζημία - Οικονομική ζημία

[Συνθήκη ΕΚ, άρθρο 185 (νυν άρθρο 42 ΕΚ)· Κανονισμός Διαδικασίας του Πρωτοδικείου, άρθρο 104 § 2]

Περίληψη

$$Το επείγον μιας αιτήσεως για τη λήψη ασφαλιστικών μέτρων πρέπει να εκτιμάται σε σχέση προς την ανάγκη που υφίσταται για την έκδοση προσωρινής αποφάσεως προκειμένου να αποφευχθεί η πρόκληση σοβαρής και ανεπανόρθωτης ζημίας στον διάδικο ο οποίος ζητεί το προσωρινό μέτρο. Στον διάδικο αυτό εναπόκειται να αποδείξει ότι δεν μπορεί να αναμείνει την έκβαση της κύριας δίκης χωρίς να υποστεί ζημία που θα έχει σοβαρές και ανεπανόρθωτες συνέπειες.

Μια οικονομική ζημία δεν μπορεί, εκτός από εξαιρετικές περιπτώσεις, να θεωρηθεί ανεπανόρθωτη ή έστω δυσχερώς επανορθώσιμη εφόσον μπορεί να αποτελέσει αντικείμενο μεταγενέστερης χρηματικής αντισταθμίσεως.
Διάταξη του Πρωτοδικείου (πέμπτο τμήμα) της 15ης Σεπτεμßρίου 1999. - Firma Léon Van Parijs NV, Pacific Fruit Company NV, Pacific Fruchtimport GmbH και Pacific Fruit Company Italy SpA κατά Επιτροπής των Ευρωπαϊκών Κοινοτήτων. - Γεωργία - Κοινή οργάνωση των αγορών - Μπανάνες - Προσφυγή ακυρώσεως - Πράξη αφορώσα ατομικώς την προσφεύγουσα - Κλειστός κύκλος επιχειρηματιών - Απαράδεκτο. - Υπόθεση T-11/99.



Συλλογή της Νομολογίας του Δικαστηρίου 1999 σελίδα II-02653



Περίληψη



Λέξεις κλειδιά

Προσφυγή ακυρώσεως - Φυσικά ή νομικά πρόσωπα - Πράξεις που τα αφορούν άμεσα και ατομικά - Κανονισμός περί των λεπτομερειών εφαρμογής του κανονισμού 404/93 σχετικά με το καθεστώς εισαγωγής μπανανών στην Κοινότητα - Καθεστώς εφαρμοστέο τόσο στους παραδοσιακούς όσο και στους νέους επιχειρηματίες - Προσφυγή των παραδοσιακών εισαγωγέων που πραγματοποιούν σημαντικό μέρος των εισαγωγών, οι οποίοι κατάγονται από το ίδιο τρίτο κράτος - Απαράδεκτο

[Συνθήκη ΕΚ, άρθρο 173, εδ. 4 (νυν, κατόπιν τροποποιήσεως, άρθρο 230, εδ. 4, ΕΚ)· κανονισμός 404/93 του Συμβουλίου· κανονισμός 2362/98 της Επιτροπής]

Περίληψη

$$Είναι απαράδεκτη προσφυγή ακυρώσεως του κανονισμού 2362/98, περί των λεπτομερειών εφαρμογής του κανονισμού 404/93 σχετικά με το καθεστώς εισαγωγών των μπανανών στην Κοινότητα, ασκηθείσα από τους παραδοσιακούς εισαγωγείς μπανανών οι οποίοι ανήκουν σε όμιλο που κατάγεται από τρίτο κράτος, από το οποίο προέρχεται σημαντικό τμήμα των εισαγομένων στην Κοινότητα μπανανών.

Πράγματι, η γενική ισχύς και, ως εκ τούτου, η κανονιστική φύση μιας πράξεως δεν διακυβεύονται από τη δυνατότητα να προσδιορίζεται με μικρότερη ή μεγαλύτερη ακρίβεια ο αριθμός ή ακόμα και η ταυτότητα των υποκειμένων δικαίου, επί των οποίων η πράξη αυτή τυγχάνει εφαρμογής σε κάποια συγκεκριμένη χρονική στιγμή, καθόσον δεν αμφισβητείται ότι η εφαρμογή αυτή γίνεται δυνάμει μιας αντικειμενικής νομικής ή πραγματικής καταστάσεως, η οποία καθορίζεται από την πράξη σε σχέση με τον σκοπό της. Όλοι όμως οι παραδοσιακοί επιχειρηματίες, καθώς και οι νέοι επιχειρηματίες που πληρούν τις τεθείσες με τον κανονισμό 2362/98 προϋποθέσεις, έχουν το δικαίωμα να ζητήσουν πιστοποιητικά για την εισαγωγή των μπανανών που προέρχονται από χώρες στις οποίες έχει χορηγηθεί μέρος της δασμολογικής ποσοστώσεως, ούτως ώστε οι προσφεύγοντες, που είναι παραδοσιακοί επιχειρηματίες, θίγονται από τις επίδικες διατάξεις δυνάμει μιας αντικειμενικής καταστάσεως, καθορισθείσας από τον κανονισμό σε σχέση με τον σκοπό του.

Περαιτέρω, δεν μπορεί να θεωρηθεί ότι ο κανονισμός αφορά ατομικώς τους προσφεύγοντες λόγω του ότι θίγονται εξ αυτού οικονομικώς περισσότερο από τους ανταγωνιστές τους, εφόσον η επίδικη πράξη δεν τους θίγει λόγω ορισμένων συγκεκριμένων ιδιοτήτων τους ή λόγω μιας πραγματικής καταστάσεως που τους χαρακτηρίζει σε σχέση με κάθε άλλο πρόσωπο.
Διάταξη του Πρωτοδικείου (τρίτο τμήμα) της 27ης Οκτωßρίου 1999. - Karl L. Meyer κατά Επιτροπής των Ευρωπαϊκών Κοινοτήτων. - Απαράδεκτο - Πράξη δεκτική προσφυγής - Πρόσßαση στα έγγραφα των θεσμικών οργάνων - Διάκριση μεταξύ πληροφοριακού στοιχείου και εγγράφου. - Υπόθεση T-106/99.



Συλλογή της Νομολογίας του Δικαστηρίου 1999 σελίδα II-03273



Περίληψη



Λέξεις κλειδιά

1 Προσφυγή ακυρώσεως - Πράξεις δεκτικές προσφυγής - Έννοια - Πράξεις παράγουσες δεσμευτικά έννομα αποτελέσματα - Έγγραφο της Επιτροπής περί απορρίψεως αιτήσεως παροχής πληροφοριών σχετικά με ορισμένα επιτόκια - Δεν περιλαμβάνεται

[Συνθήκη ΕΚ, άρθρο 173 (νυν, κατόπιν τροποποιήσεως, άρθρο 230 ΕΚ)]

2 Επιτροπή - Δικαίωμα προσβάσεως του κοινού στα έγγραφα της Επιτροπής - Απόφαση 94/90 - Διάκριση μεταξύ εγγράφου και πληροφοριακού στοιχείου - Υποχρέωση της Επιτροπής να απαντά σε κάθε υποβληθείσα από ιδιώτη αίτηση παροχής πληροφοριών - Δεν υφίσταται

(Απόφαση 94/90 της Επιτροπής)

Περίληψη

1 Συνιστούν πράξεις ή αποφάσεις δεκτικές προσφυγής ακυρώσεως υπό την έννοια του άρθρου 173 της Συνθήκης (νυν, κατόπιν τροποποιήσεως, άρθρου 230 ΕΚ) μόνον τα μέτρα που παράγουν δεσμευτικά έννομα αποτελέσματα ικανά να επηρεάσουν τα συμφέροντα του προσφεύγοντος, μεταβάλλοντας κατά τρόπο σαφή την έννομη κατάστασή του. Τούτο δεν ισχύει στην περίπτωση εγγράφου της Επιτροπής με το οποίο δεν έγινε δεκτή αίτηση του προσφεύγοντος περί παροχής πληροφοριών σχετικά με τα επιτόκια που εφαρμόζει η Ευρωπαϋκή Τράπεζα Επενδύσεων στα δάνεια που χορηγούνται για χρημαδότηση σχεδίων που αποσκοπούν στην προαγωγή της οικονομικής αναπτύξεως της Γαλλικής Πολυνησίας, δεδομένου ότι το αιτηθέν πληροφοριακό στοιχείο περιλαμβάνεται σε πράξεις εκδοθείσες από το Συμβούλιο και δημοσιευθείσες στην Επίσημη Εφημερίδα των Ευρωπαϋκών Κοινοτήτων. Συναφώς, καμμία διάταξη του κοινοτικού δικαίου δεν επιβάλλει στην Επιτροπή την υποχρέωση να απαντά σε αίτημα το οποίο διατυπώθηκε από πρόσωπο εγκατεστημένο στο έδαφος κράτους μέλους ή των υπερποντίων χωρών και εδαφών που συνδέονται με την Κοινότητα και το οποίο αφορά τον εντοπισμό των κρίσιμων αποσπασμάτων της κοινοτικής νομοθεσίας.

2 Είναι αναγκαίο, όσον αφορά την εφαρμογή της αποφάσεως 94/90, σχετικά με την πρόσβαση στα έγγραφα της Επιτροπής, να γίνεται διάκριση μεταξύ της εννοίας του εγγράφου και της εννοίας του πληροφοριακού στοιχείου. Συγκεκριμένα, καμία διάταξη της αποφάσεως αυτής και του κώδικα συμπεριφοράς που είναι προσαρτημένος στην εν λόγω απόφαση δεν αφορά το δικαίωμα προσβάσεως σε πληροφοριακό στοιχείο, καθόσον το δικαίωμα αυτό αφορά μόνον έγραφα. Μόνο μια αιτιολογική σκέψη της αποφάσεως 94/90 αναφέρεται στη δήλωση για το δικαίωμα πρόσβασης στις πληροφορίες που έχει προσαρτηθεί στην τελική πράξη της Συνθήκης για την Ευρωπαϋκή Ένωση. Η μνεία αυτή, για την οποία δεν υπάρχει καμία πρόσθετη εξήγηση, δεν μπορεί να προσδώσει νέα σημασία στον όρο «έγγραφο» που χρησιμοποιείται επανειλημμένως στην απόφαση 94/90. Από την απόφαση 94/90 δεν μπορεί συνεπώς να συναχθεί ότι το δικαίωμα προσβάσεως του κοινού σε έγγραφο της Επιτροπής συνεπάγεται την υποχρέωση της Επιτροπής να απαντά σε κάθε υποβαλλόμενη από ιδιώτη αίτηση παροχής πληροφοριακών στοιχείων.
61999B0178

Διάταξη του Πρωτοδικείου (πρώτο τμήμα) της 6ης Δεκεμßρίου 1999. - Sonia Marion Elder και Robert Dale Elder κατά Επιτροπής των Ευρωπαϊκών Κοινοτήτων. - Διαφάνεια - Απόφαση 94/90/ΕΚΑΧ, ΕΚ, Ευρατόμ, σχετικά με την πρόσßαση του κοινού στα έγγραφα της Επιτροπής Συμßουλευτική επιτροπή για τον φόρο προστιθεμένης αξίας - Απόφαση απορρίπτουσα αίτηση προσßάσεως σε έγγραφα - Ανάκληση της προσßαλλομένης πράξεως - Κατάργηση της δίκης. - Υπόθεση T-178/99.



Συλλογή της Νομολογίας του Δικαστηρίου 1999 σελίδα II-03509
Διάταξη του Πρωτοδικείου (δεύτερο τμήμα) της 10ης Φεßρουαρίου 2000. - Παντελής Ανδριώτης κατά Επιτροπής των Ευρωπαϊκών Κοινοτήτων και Ευρωπαϊκού Κέντρου για την Ανάπτυξη της Επαγγελματικής Κατάρτισης (Cedefop). - Cedefop - Διαδικασία συνάψεως δημόσιας σύμßασης παροχής υπηρεσιών - Πρόσκληση για την υποßολή προσφορών σχετικά με υπηρεσίες αρχιτέκτονα - Μη δημοσίευση ανακοινώσεως σχετικά με τα αποτελέσματα της διαδικασίας κατακυρώσεως - Έννομο συμφέρον - Προδήλως απαράδεκτο. - Υπόθεση T-5/99.



Συλλογή της Νομολογίας του Δικαστηρίου 2000 σελίδα II-00235



Περίληψη



Λέξεις κλειδιά

Προσφυγή ακυρώσεως - Φυσικά ή νομικά πρόσωπα - Έννομο συμφέρον - Μη δημοσίευση ανακοινώσεως σχετικά με τα αποτελέσματα της διαδικασίας κατακυρώσεως διαγωνισμού για τη σύναψη δημόσιας σύμβασης παροχής υπηρεσιών - Λήψη των αιτουμένων στοιχείων πριν από την άσκηση της προσφυγής - Απαράδεκτο

[Συνθήκη ΕΚ, άρθρο 175 § 4 (νυν άρθρο 232 § 4 ΕΚ)· οδηγία 92/50 του Συμβουλίου]

Περίληψη

$$Το παραδεκτό προσφυγής ασκηθείσας από φυσικό ή νομικό πρόσωπο εξαρτάται από την προϋπόθεση ότι το πρόσωπο αυτό δικαιολογεί έννομο συμφέρον προς άσκηση της προσφυγής.

Κατά συνέπεια, είναι απαράδεκτη η προσφυγή ακυρώσεως που ασκεί ένας διαγωνιζόμενος κατά των σιωπηρών απορριπτικών αποφάσεων σχετικά με το αίτημά του να του γνωστοποιηθεί εγγράφως η δημοσίευση στην Επίσημη Εφημερίδα των Ευρωπαϋκών Κοινοτήτων της σύναψης δημόσιας σύμβασης παροχής υπηρεσιών, εφόσον ο ενδιαφερόμενος έχει ήδη λάβει, πριν από την άσκηση της εν λόγω προσφυγής, το σύνολο των στοιχείων που μπορούν να δημοσιευθούν στην Επίσημη Εφημερίδα και έχει συνεπώς επιτύχει το αποτέλεσμα που επιδιώκει, ήτοι το να λάβει τα αναγκαία στοιχεία για μπορέσει να προσβάλει ενδίκως την επίμαχη απόφαση περί κατακυρώσεως του διαγωνισμού και τη συναφή απόρριψη της προσφοράς του. (βλ. σκέψεις 36, 39))